Съдържание

# Външен вид

Персонализиране на външния вид на приложението независимо от темата на работния плот. Можете да запишете текущите настройки като схема за външен вид и да ги заредите по-късно.

За достъп до тази команда...

#### От лентата с менюта:

Изберете LibreOffice - Preferences Инструменти - Настройки - LibreOffice - Външен вид.

#### От клавиатурата:

Alt + F12, после изберете LibreOffice - Външен вид.

Достъпност в LibreOffice

## Теми за LibreOffice

### Схема

Позволява избиране на желаната схема на тема от падащия списък.

### Добавяне на още теми.

Темите са налични и като разширения. За да инсталирате тема от разширение, щракнете върху бутона Добавяне на още теми до падащия списък с теми.

### Нова

Щракнете върху бутона Нова и въведете име за новата тема.

### Премахване

Премахва темата, приложена в падащия списък. Показва се запитване за потвърждение. Темата се връща към „Автоматично“.

## Настройки

### Външен вид

- Системна означава, че обликът на документите и приложенията зависи от темата на работния плот. Ако работният плот използва светла тема, се използват светли цветове и обратно.

- Светла означава използване на тема със светли цветове.

- Тъмна означава използване на тема с тъмни цветове.

## Персонализиране

### Елементи

Изберете елемента, за да му зададете цвят или запълване с изображение.

### Цвят

Изберете цвета на елемента.

Показване в документа: незабавно отразяване избора на цвят в документа. Тази настройка е налична само за някои елементи.

Настройките за цвят „Посетени връзки“ и „Непосетени връзки“ важат само за документи, създадени след като настройките са били приложени.

### Изображение

Изберете изображението за елемента, ако се поддържа.

- Разтегнатo: изображението е разтегнато, за да запълни площта на елемента.

- Мозаично: изображението се подрежда в мозайка, за да запълни площта на елемента.

За да се подобри видимостта на курсора, изберете фонов цвят на приложението между 40% и 60% сиво; той автоматично се сменя на 40% сиво.