Съдържание

# Проектиране на таблици

Този раздел съдържа информация относно създаването на нови таблици в база от данни в изглед Проектиране.

Отворете файла с базата от данни, в която желаете да създадете нова таблица. Щракнете върху иконата Таблици. Изберете Създаване на таблица в режим Проектиране, за да създадете нова таблица.

В изглед Проектиране можете да създадете полетата за таблицата.

- Въведете новите полета в редовете от горе на долу. Щракнете в клетката Име на поле и въведете име на поле за всяко поле с данни.

- Включете поле – „първичен ключ“. Base изисква първичен ключ, за да е възможно редактиране на съдържанието на таблицата. Първичният ключ има уникално съдържание във всеки запис от данните. Например, вмъкнете числово поле, щракнете с десния бутон върху първата колона и изберете Първичен ключ от контекстното меню. Задайте „Да“ в свойството Автостойност, така че Base да увеличава автоматично стойността във всеки следващ запис.

- В следващата клетка надясно задайте тип на полето. Когато щракнете в клетката, можете да изберете тип на данните от падащия списък.

Всяко поле може да приема данни само от посочения тип. Например не е възможно да се въвежда текст в числово поле. Полетата от тип Memo във формата на dBASE III представляват обръщения към вътрешно управлявани текстови файлове, които могат да съдържат до 64 кБ текст.

Можете да въведете незадължително описание за всяко поле. Текста на описанието ще се показва като подсказка на заглавията на колоните в табличен изглед.

## Свойства на полетата

Въведете свойства за всяко избрано поле с данни. В зависимост от типа на базата от данни някои средства за въвеждане може да са недостъпни.

В полето Подразбирана стойност въведете подразбираното съдържание за всеки нов запис. Това съдържание може да бъде редактирано по-късно.

В полето Изисква се въвеждане задайте дали полето може да остава празно или не.

За полето Дължина може да се покаже падащ списък, съдържащ възможностите за избор.

Теми, свързани с показаната

Бази от данни – общ преглед