Съдържание

# Записване и показване на промените

Функцията за записване на промените е достъпна за текстови документи и електронни таблици в LibreOffice.

Когато няколко автори работят върху един и същ текст или електронна таблица, следенето на промените записва и показва кой е извършил всяка промяна. Така при окончателното редактиране на документа е възможно да се прегледа всяка промяна поотделно и да се реши дали да бъде приета или отхвърлена.

Например, нека вие сте редактор и подготвяте последния си материал. Преди публикуване, статията трябва да бъде прочетена от главния редактор и коректора и двамата ще добавят своите промени. Главният редактор добавя „Да се поясни“ след един абзац и зачерква изцяло друг. Коректорът поправя пвавописа в документа.

Редактираният документ се връща при вас и вие включвате или игнорирате предложенията на двамата проверяващи.

Да кажем, че също така сте изпратили по електронна поща копие от материала на ваш добър приятел и колега, който в миналото е проучвал подобна тема. Помолили сте за предложения и коментари и сега документът е върнат с предложенията на колегата ви.

Тъй като всичките ви колеги и ръководителите в организацията ви работят с LibreOffice, можете да изготвите окончателна версия на документа от получените резултати.

Теми, свързани с показаната

Обхождане на промени

Записване на промените

Приемане или отхвърляне на промени

Сравняване на версии на документ

Сливане на версии

Управление на версиите

Защитаване на промените