Съдържание

# Копиране към няколко листа

В LibreOffice Calc можете да вмъквате стойности, текст или формули, копирайки ги едновременно към други избрани листове на документа.

- Изберете всички желани листове, като задържите натиснат клавиша Command Ctrl и щракнете върху съответните етикети на листове в долната част на работната област. Всички избрани етикети ще станат бели.

  Можете да използвате Shift+Command Ctrl+Page Up или Page Down, за да изберете множество листи чрез клавиатурата.

- Сега след като вмъкнете стойностите, текста или формулите в листа, те ще се появят на същите позиции в другите избрани листове. Например данните, въведени в клетката „A1“ на активния лист, автоматично ще се въвеждат в клетките „A1“ на всички останали избрани листове.

Теми, свързани с показаната

Едновременна работа с няколко листа

Преминаване между разделите с листове