Съдържание

## Универсална достъпност (PDF/UA)

Създава PDF файл, отговарящ на изискванията на спецификацията PDF/UA (ISO 14289) за универсална достъпност.

Когато е отметнато PDF/UA, автоматично се активира и „Структуриран PDF“ и не може да се изключи.

За достъп до тази команда...

#### От лентата с менюта:

Изберете раздела Файл - Експортиране като - Експортиране като PDF - Общи.

Изберете Файл - Експортиране, после изберете PDF като файлов формат, щракнете върху Експортиране.

#### От интерфейса с раздели:

В раздела Файл изберете Експортиране, после изберете PDF като файлов формат, щракнете върху Експортиране.

В менюто Файл на раздела Файл изберете Експортиране като PDF.

В менюто Файлна раздела Файл изберете Експортиране, после изберете PDF като файлов формат, щракнете върху Експортиране.

#### От лентите с инструменти:

Експортиране като PDF

после изберете Универсална достъпност (PDF/UA).

Спецификацията дефинира изискваната структура и форматиране на документ и възможностите на PDF, които са по-подходящи от гледна точка на достъпността. Тази спецификация може да се използва и за генериране на документи, отговарящи на указанията на W3C за достъпност на уеб съдържание 2.0 (WCAG 2.0, Web Content Accessibility Guidelines 2.0).

Текущата реализация (януари 2020 г.) проверява за следното:

- Зададено е заглавие на документа.

- Зададен е език на документа или всички използвани стилове имат зададен език.

- Всички изображения, графики и OLE обекти имат алтернативен текст или заглавие.

- Таблиците не съдържат разделени или обединени клетки.

- Използвано е само интегрирано номериране, няма ръчно номериране. Например не въвеждайте „1.“, „2.“, „3.“ в началото на абзаците.

- Текстове хипервръзки без действителни хипервръзки.

- Контрастът между текста и фона отговаря на спецификацията WCAG.

- Няма мигащ текст.

- Няма бележки под линия и в края на текста.

- Нивата на заглавията трябва да се увеличават последователно, без прескачане, например не може да се премине от „Заглавие 1“ към „Заглавие 3“ без „Заглавие 2“.

- Текстът не изразява допълнително значение чрез (пряко) форматиране.

Можете да проверите дали документът отговаря на изискванията за достъпност, преди да го експортирате, с Инструменти - Проверка за достъпност.