Съдържание

# Редакторът на Basic

Редакторът на Basic предлага стандартните функции за редактиране, които са ви познати от работата с текстови документи. Той поддържа функциите на менюто Редактиране (Изрязване, Изтриване, Поставяне), възможност за избиране на текст с клавиша Shift, както и функции за позициониране на курсора (например преминаване от дума на дума с Command Ctrl и клавишите със стрелки).

Дългите редове могат да бъдат разделяни на няколко части чрез завършване на ред с интервал и долна черта (_). Ред, завършен по този начин, се свързва със следващия в един цял логически ред. (Ако същият модул на Basic съдържа оператор „Option Compatible“, продължаването на редове важи и за редовете – коментари.)

Ако щракнете върху иконата Стартиране на BASIC в лентата Макрос, изпълнението на програмата започва от първия ред в редактора на Basic. Изпълнява се първата процедура или функция, след което изпълнението на програмата спира. Процедурата „Sub Main“ няма предимство при изпълнение.

Вмъкнете кода на Basic между редовете Sub Main и End Sub, които ще видите, когато отворите развойната среда. Можете също така да изтриете всички редове и да въведете изцяло ваш собствен код на Basic.

## Навигация в проект

### Списъкът с библиотеки

За да заредите библиотека в редактира, изберете я в списъка Библиотека вляво от лентата с инструменти. Ще бъде показан първият модул от избраната библиотека.

### Каталог на обектите

За да видите каталога на обектите, щракнете върху иконата Каталог на обектите в лентата „Макрос“.

Диалоговият прозорец показва йерархичен списък на всички съществуващи обекти. Щракнете двукратно върху елемент от списъка, за да видите подчинените му обекти.

За да видите определен модул в редактора или да позиционирате курсора в избрана процедура или функция, щракнете двукратно върху съответния елемент.

## Записване и зареждане на код на Basic

Можете да запишете код на Basic в текстов файл, за да го импортирате в други среди за програмиране.

Не можете да записвате диалози на Basic в текстови файлове.

### Записване на изходен код в текстов файл

1. Изберете от каталога на обектите модула, който желаете да експортирате като текст.

2. Щракнете върху иконата Записване на изходния код като в лентата с инструменти „Макрос“.

3. Изберете име на файл и щракнете върху OK, за да запазите файла.

### Зареждане на изходен код от текстов файл

1. Изберете от каталога на обектите модула, в който желаете да импортирате изходния код.

2. Поставете курсора там, където искате да вмъкнете програмния код.

3. Щракнете върху иконата Вмъкване на код на BASIC в лентата с инструменти „Макрос“.

4. Изберете текстовия файл, който съдържа изходния код, и натиснете OK.

Теми, свързани с показаната

Интегрирана развойна среда на Basic

Работа с каталога на обектите