Съдържание

# Кантове

Задава настройките за кантове на избраните обекти в Writer или Calc.

В Writer и Calc можете да зададете позиция, размер и тип на канта. В LibreOffice Writer можете да добавяте кантове към страници, рамки, графики, таблици, абзаци, знаци и вградени в документа обекти.

За достъп до тази команда...

(всички възможности важат само в Writer и Calc)

Изберете раздела Форматиране - Абзац - Кантове.

Изберете раздела Форматиране - Изображение - Свойства - Кантове.

Изберете раздела Форматиране - Рамка и обект - Свойства - Кантове.

Изберете раздела Форматиране - Страница - Кантове.

Изберете раздела Форматиране - Знак - Кантове.

Изберете Изглед - Стилове - отворете контекстното меню на елемент и изберете раздела Нов/Редактиране на стил - Кантове.

Изберете бутона Форматиране - Страница - Горен колонтитул - Още.

Изберете бутона Форматиране - Страница - Долен колонтитул - Още.

Изберете раздела Форматиране - Клетки - Кантове.

За да промените кантовете на цяла таблица, поставете курсора в клетка от нея, щракнете с десния бутон, изберете Таблица и щракнете върху раздела Кантове. За да промените кантовете на една клетка от таблица, изберете клетката, щракнете с десния бутон, изберете Таблица и щракнете върху раздела Кантове.

## Подреждане на линиите

Изберете готова комбинация от кантове, която да бъде приложена.

Можете също да използвате бутона Кантове в лентата с инструменти, за да прилагате предварително дефинирани формати на кантове.

Икона в лентата Форматиране:

Кантове

Настройката Премахване на канта в областта Съседни клетки определя дали трябва да се премахнат кантовете по краищата на избрания диапазон. Оставете това поле без отметка, ако кантовете по краищата трябва да останат непроменени.

Прочетете страницата от помощта Потребителски кантове в клетки, за да научите повече за дефинирането на комбинации от линии по избор.

## Линия

Щракнете върху желания тип линия, който желаете да приложите. Той ще бъде приложен върху избраните кантове в мострата.

Икона в лентата Форматиране:

Стил на линия

Изберете желания цвят на линията за избрания кант или кантове.

## Пълнеж

Задайте големината на разстоянието, което желаете да остане между канта и съдържанието на селекцията.

### Отляво

Въведете разстоянието, което желаете да остане между левия кант и съдържанието на селекцията.

### Отдясно

Въведете разстоянието, което желаете да остане между десния кант и съдържанието на селекцията.

### Отгоре

Въведете разстоянието, което желаете да остане между горния кант и съдържанието на селекцията.

### Отдолу

Въведете разстоянието, което желаете да остане между долния кант и съдържанието на селекцията.

### Синхронизиране

Прилага еднакъв пълнеж покрай четирите канта, когато въведете нова стойност.

## Вид на сянката

Към кантовете можете да добавите и сянка. За най-добър резултат прилагайте този ефект само ако са видими и четирите канта.

Графиките и обектите, закотвени за рамка, не могат да надхвърлят размера на рамката. Ако приложите сянка върху кантовете на обект, който запълва цяла рамка, размерът на обекта ще бъде намален, за да се покажат сенките.

### Позиция

Щракнете върху желания вид сянка за избраните кантове.

### Разстояние

Въведете ширината на сянката.

### Цвят

Изберете цвят за сянката.

## Свойства

Задава свойства за текущия абзац или избраните абзаци.

### Обединяване със следващ абзац

Слива кантовете и сянката на текущия абзац с тези на следващия. Сливането се извършва само ако отстъпите, кантовете и сенките на следващия абзац са точно същите като в текущия. Тази възможност е достъпна и в абзацните стилове.

### Свързване на съседни стилове на линии

Обединява двa различни типа линия от съседни клетки в таблица на Writer в един тип линия. Това свойство важи за цяла таблица в документ на Writer.

Правилата се свеждат до това, че по-силният атрибут печели. Например, ако едната клетка има червен кант, широк 2 пункта, а съседната има син кант с ширина 3 пункта, общият кант между двете клетки ще бъде син с ширина 3 пункта.

### Нулиране

Анулира промените, зададени в текущия раздел, и връща стойностите от момента на отваряне на диалоговия прозорец.

### Прилагане

Прилага променените или избрани стойности, без да затваря диалоговия прозорец.

Теми, свързани с показаната

Дефиниране на кантове за обекти

Задаване на кантове за страници

Потребителски кантове в текстови документи

Задаване на кантове за знаци

Задаване на кантове за абзаци

Задаване на кантове за таблици и клетки от таблици