Съдържание

# Преименуване на листи

Задаването на имена на листовете е важно за изготвяне на четливи и разбираеми електронни таблици.

Името на листа е независимо от името на документа. Второто се въвежда, когато записвате документа като файл за първи път.

За да преименувате лист в документа:

1. Щракнете двукратно върху етикета на листа или отворете контекстното меню и изберете Преименуване на лист. Ще се покаже диалогов прозорец, в който можете да въведете ново име.

2. Въведете новото име на лист и натиснете OK.

3. Друг начин е да задържите натиснат клавиша Option Alt, да щракнете върху някое име на лист и да въведете директно ново име.

Документът може да съдържа до 10 000 отделни листа, които трябва да имат различни имена.

## Ограничения при наименуване на листове

Имената на листове могат да съдържат почти всякакви знаци. Има и някои ограничения, например следните знаци не са допустими в име на лист:

- двоеточие :

- обратно наклонена черта \

- наклонена черта /

- въпросителен знак ?

- звездичка *

- лява квадратна скоба [

- дясна квадратна скоба ]

- единична кавичка ' като първи или последен знак от името

Единичната кавичка е U+0027 в Уникод и е известна още като апостроф. Други знаци, подобни на апостроф, се допускат, например ’ ‛ и ‚.

## Използване на подразбиран префикс за имена на листове

Можете да зададете префикс за имената на новите листове, които създавате. Изберете LibreOffice - Preferences Инструменти - Настройки - LibreOffice Calc - Подразбирани настройки и въведете префикса за името в Префикс на име за нов лист.

## Обръщения към имена на листове със специални знаци

В обръщения към клетки името на листа трябва да е оградено с единични кавички ', когато съдържа други знаци освен цифри, букви и долни черти. Единичните кавички в име трябва да се екранират чрез дублирането им (две единични кавички).

Да предположим, че искате да посочите клетката A1 в лист с име This year's sheet („Листът за тази година“).

Обръщението трябва да се огради в единични кавички, а единичната кавичка вътре в него трябва да се удвои: 'This year''s sheet'.A1

Теми, свързани с показаната

Едновременна работа с няколко листа