Съдържание

# Разширени

Задава настройките за поддръжка на приложения на Java в LibreOffice, включително коя среда за изпълнение на Java (JRE) да се използва. Определя и дали да се използват експериментални (нестабилни) възможности като записването на макроси и достъпа до експертните настройки.

За достъп до тази команда...

Изберете LibreOffice - Preferences Инструменти - Настройки - LibreOffice - Разширени.

Някои настройки не могат да се нулират, след като са редактирани. Или заличете промените ръчно, или щракнете върху Отказ и отворете отново диалоговия прозорец Настройки.

## Настройки на Java

Текущият списък на модули и ресурси на LibreOffice, които зависят от Java, е достъпен в уикито (на английски).

### Използване на обкръжение за изпълнение на Java

Позволява ви да стартирате приложения на Java в LibreOffice. Когато приложение на Java се опитват да осъществят достъп до твърдия диск, се показва прозорец за потвърждение.

Погрижете се да инсталирате обкръжение за Java, съвместимо с архитектурата на LibreOffice: 64-битово за 64-битов LibreOffice и 32-битово за 32-битов LibreOffice.

### Вече е инсталирано обкръжение за изпълнение на Java (JRE):

Изберете обкръжението, което желаете да бъде използвано. В някои системи трябва да изчакате известно време, докато списъкът се запълни. Също така в някои системи трябва да рестартирате LibreOffice, за да влезе в сила променената настройка. Пътят до JRE се показва под списъчното поле.

Можете да подмените подразбираното обкръжение за Java на системата чрез една от следните алтернативи:

- като зададете променливата JAVA_HOME на обкръжението;

- като добавите JRE към променливата $PATH;

- като предоставите конфигурационния файл javasettings_macOS_X86_64.xml javasettings_Windows_X86_64.xml javasettings_Linux_X86_64.xml javasettings_${_OS}_${_ARCH}.xml в папката <instdir>/presets/config.

### Добавяне

Добавете път до главната папка на JRE в компютъра. Пътят се задава в следващия диалогов прозорец.

### Параметри

Отваря диалоговия прозорец Начални параметри за Java.

### Път за класове

Отваря диалоговия прозорец Път до клас.

## Незадължителни възможности

### Активиране на експериментални възможности

Разрешава функции, които не са завършени или може да съдържат известни дефекти. Списъкът на тези възможности се мени между версиите и може да е празен.

### Разрешено записване на макроси

Разрешава записването на макроси, така че да бъде достъпна командата Инструменти - Макроси - Записване на макрос.

## Експертни настройки

Отваря диалога „Експертни настройки“ за разширени настройки и конфигуриране на LibreOffice.