Съдържание

# Смяна на БД

Смяна на източниците на данни за текущия документ. За да се показват правилно съдържанията на вмъкнатите полета, заместващата база от данни трябва да съдържа полета с идентични имена.

За достъп до тази команда...

#### От лентата с менюта:

Изберете Редактиране - Смяна на базата от данни.

#### От интерфейса с раздели:

Изберете Инструменти, отворете менюто на бутона и изберете Смяна на базата от данни.

Например, ако вмъквате в типово писмо полета за адрес от база от данни с адреси, след това можете да смените базата от данни с друга, за да вмъкнете различни адреси.

## Смяна на БД

В този диалогов прозорец можете да сменяте по само една база от данни всеки път.

### Бази от данни в употреба

Изброява базите от данни, които в момента са в употреба. Текущият документ съдържа поне по едно поле с данни от всяка от базите от данни в списъка.

### Налични бази от данни

Изброява всички бази от данни, регистрирани в LibreOffice.

## Преглед

Показва диалога „Отваряне“, за да изберете файл на база от данни (*.odb). Избраният файл се добавя в списъка „Налични бази от данни“.

## Дефиниране

Заменя текущия източник на данни с избрания в списъка Налични бази от данни.

## За да смените база от данни:

Уверете се, че двете бази от данни съдържат съответстващи си имена и типове на полета.

1. Щракнете в документа, за който искате да смените източника на данни.

2. Изберете Редактиране - Смяна на БД.

3. В списъка Бази от данни в употреба изберете таблицата, която желаете да замените.

4. В списъка Налични бази от данни изберете таблицата заместител.

5. Натиснете бутона Дефиниране.