Съдържание

# TEXTBEFORE

Връща текста, който се среща преди даден подниз или разделител.

### Синтаксис

TEXTBEFORE( Текст [; Разделител [; Номер на срещане [; Режим на съответствие [; Съответствие в края [; При ненамерен ]]]]])

Текст: оригиналният текст.

Разделител: (незадължителен) разделителят. Можете да подадете няколко разделителя.

Номер на срещане: (незадължителен) срещането на разделителя, преди което да се извлече текст. Подразбира се 1. Отрицателно число означава търсене от края.

Режим на съответствие: (незадължителен) задайте 1 за търсене, нечувствително към регистъра. Подразбира се 0.

Съответствие в края: (незадължителен) задайте 1, за да се смята краят на текста за разделител. Подразбира се 0.

При ненамерен: (незадължителен) стойността, която се връща, ако не е намерено съответствие. Подразбира се #N/A.

Всеки от незадължителните аргументи може да бъде пропуснат. Незадължителният аргумент изисква да присъстват всички предходни разделители.

### Примери

=TEXTBEFORE("Да бъдеш или да не бъдеш";"бъдеш";2;0;0;"@@@") връща низа "Да бъдеш или да не", като завършва преди второто срещане на разделителя "бъдеш".

=TEXTBEFORE("Да бъдеш или да не бъдеш";"въпрос";1;0;0;"@@@") връща текста "@@@", защото разделителят "въпрос" не присъства в началния текст.

#### Техническа информация

Тази функция е налична от LibreOffice 25.8.

Тази функция НЕ Е част от стандарта Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Пространството от имена е

COM.MICROSOFT.TEXTBEFORE

Теми, свързани с показаната

Уикистраница за TEXTBEFORE

TEXTJOIN

TEXTSPLIT

TEXTAFTER