Съдържание

# Коментар

Вмъква коментар около избрания текст, кадър от презентация, страница от рисунка или в текущата позиция на курсора.

За достъп до тази команда...

#### От лентата с менюта:

Изберете Вмъкване - Коментар.

#### От интерфейса с раздели:

Изберете Преглед - Вмъкване на коментар.

Изберете Начало - Вмъкване на коментар.

#### От контекстното меню:

Изберете Вмъкване - Коментар.

#### От клавиатурата:

Command+Option Ctrl + Alt + C.

#### От лентата с менюта:

За клетка без коментар изберете Вмъкване - Коментар.

За клетка със съществуващ коментар изберете Лист - Коментари на клетки - Редактиране на коментар.

#### От интерфейса с раздели:

За клетка без коментар изберете Преглед - Коментар.

За клетка със съществуващ коментар изберете Преглед - Редактиране на коментар.

#### От контекстното меню:

За клетка със съществуващ коментар изберете Редактиране на коментар.

За клетка без коментар изберете Вмъкване на коментар.

#### От клавиатурата:

За да вмъкнете коментар в клетка: Command+Option Ctrl + Alt + M.

За да редактирате коментар в клетка: Command+Option Ctrl + Alt + C.

#### От лентите с инструменти:

Редактиране на коментар

Вмъкване на коментар

Коментарите от различни автори са в различен цвят. Изберете LibreOffice - Preferences Инструменти - Настройки - LibreOffice - Данни за потребител, за да въведете името си, така че то да се изписва в реда за автор на коментарите.

## Коментари в електронни таблици

Когато прикрепите коментар към клетка, се показва изнесено поле, в което можете да въведете текста. Позицията на коментара в листа се отбелязва с малко червено квадратче. За да направите коментара постоянно видим, щракнете с десния бутон върху него и изберете Показване на коментар.

За да смените свойствата на коментара като обект, например фоновия цвят, изберете Показване на коментар, след което щракнете с десния бутон върху коментара. Не щраквайте двукратно върху текста!

За да редактирате показан коментар, щракнете двукратно върху текста му. За да редактирате коментар, който не се вижда постоянно, щракнете с десния бутон в клетката, която го съдържа, и изберете Редактиране на коментар. За да форматирате текста на коментара, щракнете в него с десния бутон в режим на редактиране.

За да промените позицията или размера на коментар, плъзнете някой от ръбовете или ъглите на рамката му.

За да изтриете коментар, щракнете с десния бутон върху клетката и изберете Изтриване на коментар.

Можете също да щракнете с десния бутон върху име на коментар в прозореца Навигатор, за да изберете Редактиране на коментар или Изтриване на коментар.

За да зададете настройките за печатане на коментари в електронната таблица, изберете Форматиране - Стил на страница и отворете раздела Лист.

## Вмъкване на коментари в презентации

Използвайте командата Вмъкване - Коментар или клавишната комбинация по-горе, за да вмъкнете котва на коментар в текущия кадър текущата страница. В горния ляв ъгъл се показва оцветено каре за коментар, в което можете да въведете текста на коментара. Малко цветно квадратче – котвата – в горния ляв ъгъл на кадъра страницата съдържа инициалите на името на автора, последвани от пореден номер. Щракнете върху котвата, за да отворите или затворите съответния коментар.

Името на автора и датата и часът на създаване на коментара се показват най-долу в карето на коментара.

Карето с коментар съдържа бутон със стрелка надолу. Щракнете върху иконата, за да отворите меню с команди за управление на коментари.

## Вмъкване на коментари в рисунки

Използвайте командата Вмъкване - Коментар или клавишната комбинация по-горе, за да вмъкнете котва на коментар в текущия кадър текущата страница. В горния ляв ъгъл се показва оцветено каре за коментар, в което можете да въведете текста на коментара. Малко цветно квадратче – котвата – в горния ляв ъгъл на кадъра страницата съдържа инициалите на името на автора, последвани от пореден номер. Щракнете върху котвата, за да отворите или затворите съответния коментар.

Името на автора и датата и часът на създаване на коментара се показват най-долу в карето на коментара.

Карето с коментар съдържа бутон със стрелка надолу. Щракнете върху иконата, за да отворите меню с команди за управление на коментари.

## Вмъкване на коментари в текстови документи

Използвайте командата Вмъкване - Коментар или клавишната комбинация Command+Option Ctrl+Alt+C, за да вмъкнете котва на коментар в текущата позиция на курсора. В полето на страницата се показва цветно каре за коментар, в което можете да въведете текста на коментара. Котвата и карето с коментара са свързани с линия. Ако е избран откъс от текста, коментарът се прикрепва към целия откъс. Коментираният текст се оцветява.

## Редактиране на коментари

Всеки потребител с права за писане в текстовия документ може да редактира и изтрива коментарите на всички автори. Можете да използвате клавишната комбинация Command+Option Ctrl+Alt+C, за да редактирате коментара на текущата позиция на курсора.

Името на автора и датата и часът на създаване на коментара се показват най-долу в карето на коментара.

Карето с коментар съдържа бутон със стрелка надолу. Щракнете върху иконата, за да отворите меню с команди за управление на коментари.

В диалога Търсене и замяна можете да укажете текстът на коментарите да се включи в търсенето.

## Отговаряне на коментари

Ако коментарът е бил написан от друг автор, в контекстното меню има команда Отговор. Тя вмъква нов коментар до този, на който желаете да отговорите. Котвите на двата коментара съвпадат. Въведете текста на отговора в новия коментар. Запишете документа и го изпратете на други автори – те също ще могат да добавят отговори.

## Отбелязване на коментари като разрешени

Когато документът е бил прегледан и коментиран и се изискват действия по съдържанието му от ваша страна, можете да отбелязвате коментар като Разрешен или Неразрешен. Отворете контекстното меню на коментара или щракнете върху падащия му списък, за да отметнете полето „Разрешен“. Когато маркирате коментар като разрешен, думата Разрешен се вмъква под датата в полето на коментара. Когато го маркирате като неразрешен, думата Разрешен се премахва.

Можете да превключвате показването на всички разрешени коментари в документа. Скритите разрешени коментари не се показват в бялото поле на страницата, но не се изтриват. Можете да покажете отново всички скрити коментари. За да видите разрешените коментари, изберете и отметнете Изглед - Разрешени коментари. За да ги скриете, махнете отметката. По подразбиране всички разрешени коментари се показват.

## Преминаване от коментар към коментар

Когато курсорът е в коментар, можете да натиснете Command+Option Ctrl+Alt+Page Down за преход към следващия коментар или Command+Option Ctrl+Alt+Page Up – за преход към предишния.

Когато курсорът е в нормалния текст, натиснете гореспоменатите клавиши, за да преминете към следващата или предишната котва на коментар.

Също така можете да отворите прозореца Навигатор, за да видите списък на всички коментари. Щракнете с десния бутон върху коментар в навигатора, за да го редактирате или изтриете.

## Преглеждане на коментари

Командата Изглед - Коментари скрива или показва всички коментари в електронна таблица.

Командата Изглед - Коментари скрива или показва всички котви на коментари в горния край на страницата.

Командата Изглед - Коментари скрива или показва всички котви на коментари в горния край на кадъра.

Командата Изглед - Коментари и бутонът „Коментари“ вдясно от хоризонталната скала скриват или показват всички коментари.

## Печатане на коментари

Не можете да печатате коментарите на кадрите.

Вместо това можете да използвате изгледа за бележки, за да напишете страница с бележки към всеки кадър.

Не можете да печатате коментарите на страници от рисунка.

Коментарите се отпечатват, когато са видими.

За да смените настройките за печат на коментари във всички текстови документи, изберете LibreOffice - Preferences Инструменти - Настройки - LibreOffice Writer - Печат.

Теми, свързани с показаната

Меню за коментари в лист