Съдържание

# Таблица

Определя настройките за размер, позиция, разстояния и подравняване за избраната таблица.

За достъп до тази команда...

Изберете раздела Таблица - Свойства - Таблица.

## Свойства

### Име

Въведете име за таблицата. Можете да използвате това име за бързо намиране на таблицата с Навигатора.

### Ширина

Въведете ширината на таблицата. Това поле е достъпно само ако не е избрано Автоматично в областта Подравняване.

### Относителна

Показва ширината на таблицата в проценти от ширината на страницата.

## Подравняване

Задайте настройките за подравняване на избраната таблица.

### Автоматично

Разширява таблицата хоризонтално от лявото до дясното поле на страницата. Този вариант се препоръчва за таблици в документи на HTML.

### Отляво

Подравнява левия край на таблицата по лявото поле на страницата.

### Отстъп отляво

Подравнява левия край на таблицата към отстъпа, който сте въвели в полето Отляво в областта Разстояния.

### Отдясно

Подравнява десния край на таблицата по дясното поле на страницата.

### Центрирано

Центрира хоризонтално таблицата в страницата.

### Ръчно

Подравнява хоризонтално таблицата според стойностите, въведени в полетата Отляво и Отдясно в областта Растояния. LibreOffice автоматично изчислява ширината на таблицата. Изберете тази настройка, ако искате да задавате индивидуални ширини на колони.

## Разредка

### Отляво

Въведете разстоянието, което искате да оставите между лявото поле на страницата и ръба на таблицата. Това поле не е активно, ако е избрано Автоматично или Отляво в областта Подравняване.

### Отдясно

Въведете разстоянието, което искате да оставите между дясното поле на страницата и ръба на таблицата. Това поле не е активно, ако е избрано Автоматично или Отдясно в областта Подравняване.

### Отгоре

Въведете разстоянието, което искате да оставите между горния ръб на таблицата и текста над нея.

### Отдолу

Въведете разстоянието, което искате да оставите между долния ръб на таблицата и текста след нея.

За да вмъкнете абзац преди таблица в началото на документ или колонтитул, поставете курсора преди цялото съдържание в първата клетка и натиснете Option Alt+Enter.

### Свойства

#### Посока на текста

Задайте посоката на текста за абзац със сложна писменост. Тази възможност е достъпна само ако е разрешена поддръжката за сложни писмености.