Съдържание

# Колонтитули

Дефинира или форматира горен или долен колонтитул за използвания стил на страница. Можете да зададете отделни настройки за първата и за останалите страници.

За достъп до тази команда...

#### От лентата с менюта:

Изберете Вмъкване - Колонтитули.

Изберете раздела Форматиране - Стил на страница - Горен колонтитул / Долен колонтитул, натиснете Редактиране.

Изберете Стилове - Управление на стиловете - Стилове за страници, отворете контекстното меню на стила за страници, изберете раздела Редактиране на стил – Горен колонтитул / Долен колонтитул, натиснете Редактиране.

#### От интерфейса с раздели:

Изберете Оформление - Колонтитули.

Изберете раздела Оформление - Форматиране на страница - Горен колонтитул / Долен колонтитул, натиснете Редактиране.

В менюто Вмъкване на раздела Вмъкване изберете Колонтитули.

#### От лентите с инструменти:

Колонтитули

## „Горен колонтитул“ или „Долен колонтитул“ (първи и останали)

Дефинира настройките за горен или долен колонтитул на първата или останалите страници.

Разграничаването между първата и останалите страници зависи от това дали е избрано Еднакво съдържание на първата страница в Горен колонтитул и Долен колонтитул.

## Лява област

Въведете текста, който да се показва в лявата част на колонтитула.

Когато Еднакво съдържание на първата страница по-горе не не е отметнато, лявата област не е налична на първата страница.

## Средна област

Въведете текста, който да се показва в средата на колонтитула.

## Дясна област

Въведете текста, който да се показва в дясната част на колонтитула.

## Горен/долен колонтитул

Изберете готов колонтитул от списъка.

## Атрибути на текста

Отваря диалогов прозорец за задаване на формат на нов или избран текст. Диалоговият прозорец Атрибути на текста съдържа разделите Шрифт, Ефекти за шрифт и Позиция на шрифт.

Атрибути на текста

## Име на файл

Вмъква в избраната област запазено място за име на файл. Щракнете, за да въведете заглавието. Щракнете и задръжте, за да изберете заглавие, име на файл или път/име на файл от подменюто. Ако не е зададено заглавие (вижте Файл - Свойства), вместо него се вмъква името на файла.

Име на файл

## Име на лист

Вмъква в избраната област на колонтитула запазено място, което в действителния документ се заменя с името на листа.

Име на лист

## Страница

Вмъква в избраната област на колонтитула запазено място, което се заменя с номер на страница. Това позволява последователно номериране на страниците в документа.

Страница

## Страници

Вмъква в избраната област на колонтитула запазено място, което се замества с общия брой на страниците в документа.

Страници

## Дата

Вмъква в избраната област на колонтитула запазено място, което се замества с текущата дата. Тя ще се повтаря в колонтитулите на всички страници от документа.

Дата

## Час

Вмъква в избраната област на колонтитула запазено място, което се замества с текущия час. Той ще се повтаря в колонтитулите на всички страници от документа.

Час