Съдържание

# Експортиране като EPUB

Експортира текущия файл във формат EPUB.

EPUB е стандарт за файлове с електронни книги с разширение .epub, които могат да се изтеглят и четат с устройства като смартфони, таблети, компютри и електронни четци.

За достъп до тази команда...

#### От лентата с менюта:

Изберете Файл - Експортиране като - Експортиране като EPUB.

#### От лентите с инструменти:

Експортиране като EPUB

## Общи

### Версия

Задава версията на създавания EPUB файл.

### Метод на разделяне

Изберете типа на началото на следващ раздел в EPUB.

- Заглавие: новите раздели започват при заглавие, според номерацията на плана в документа.

- Нова страница: новите раздели започват при знак за нова страница.

### Метод на оформление

Определя дали да се генерира EPUB с фиксирано или с гъвкаво оформление.

- С изливане: съдържанието се излива и пренася, за да пасва на екрана и на нуждите на потребителя. Tова означава също, че информацията за стил на страниците (например размер на страницата, колонтитули) не се експортира.

- Фиксирано: позволява по-строг контрол върху представянето, когато гъвкавото оформление на EPUB не е подходящо за съдържанието.

### Заглавно изображение

Въведете пълния път на файла с изображение по избор за корицата. Ако не е попълнено, модулът за експортиране взема изображението от директорията с допълнителни файлове (виж по-долу), търсейки някое от следните имена: cover.gif, cover.jpg, cover.png или cover.svg.

Изображението по избор за корицата се вгражда в EPUB файла.

### Директория с допълнителни файлове

Въведете директорията с допълнителни файлове за EPUB файла. Тя може да съдържа споменатото по-горе изображение за корицата, метаданни по избор и свързани изображения.

По подразбиране експортиращият модул търси допълнителни файлове и метаданни в директорията на текущия документ, в папка със същото име като това на файла с документа. Например, ако името на документа е MyText.odt, подразбираната папка за изображения и метаданни е MyText.

За метаданни по избор трябва да предоставите файл със същото име като оригиналния и разширение „.xmp“. Предоставените метаданни ще заместят вътрешните метаданни на документа. В горния пример метаданните по избор трябва да се намират в директорията MyText под име MyText.xmp.

Ако са създадени относителни връзки върху изображения или текст, които сочат към изображения, налични в директорията с допълнителни файлове, свързаните изображения ще бъдат достъпни в експортирания EPUB документ като изскачащи елементи.

## Метаданни

Въведете метаданните по избор, които да заменят подразбираните метаданни на документа. Тези текстови полета могат да се оставят празни.

### Идентификатор

Въведете уникален идентификатор за публикацията.

### Заглавие

Въведете заглавието на публикацията.

### Автор

Въведете автора на публикацията.

### Език

Език на публикацията (вижте RFC4646 и ISO 639 за допустимите стойности).

### Дата

Дата на последна промяна на публикацията. Стойността на това свойство трябва да е дата, съвместима с XML Schema dateTime от вида: CCYY-MM-DDThh:mm:ssZ. Подразбират се датата и часът, в които е отворен диалогът за експортиране.