Съдържание

# Относно филтрите за XML

LibreOffice записва документите във формат XML. Можете да създадете потребителски филтри, които преобразуват файловия формат OpenDocument XML, използван от LibreOffice, в друг формат. Тези филтри могат да бъдат интегрирани незабележимо в LibreOffice, така че да можете прозрачно да записвате и зареждате съответните формати.

За да създадете филтър за XML, трябва да разбирате добре понятията, свързани с XML и XSLT. Те са извън обхвата на този помощен текст.

Филтърът за XML съдържа листове със стилове (stylesheets), написани на езика XSLT. Те задават преобразуванието от файловия формат OpenDocument към друг базиран на XML формат чрез филтър за експортиране и импортиране. Има три вида филтри за XML:

- Филтрите за импортиране зареждат външни XML файлове и преобразуват формата им към този на OpenDocument. След като инсталирате импортиращ филтър, името му се добавя в списъка с типове файлове на диалоговия прозорец Отваряне.

- Филтрите за експортиране преобразуват XML файлове на OpenDocument и ги записват в друг базиран на XML формат. След като инсталирате експортиращ филтър, името му се добавя в списъка с типове файлове на диалоговия прозорец Експортиране.

- Филтрите за импортиране/експортиране зареждат и записват XML файлове на OpenDocument в друг формат, базиран на XML. След като инсталирате такъв филтър, името му се добавя към списъка с типове файлове в диалоговите прозорци Отваряне и Записване като.

Теми, свързани с показаната

Страниците на World Wide Web Consortium за езика XSL (Extensible Stylesheet Language)

Страниците на World Wide Web Consortium за езика XML (Extensible Markup Language)

Файлови формати, базирани на XML

Разпространяване на филтри за XML

Създаване и проверка на филтри за XML