Съдържание

# Консолидиране на данни

По време на консолидирането съдържанието на клетките от няколко листа ще бъде комбинирано на едно място.

## За да комбинирате съдържание на клетки

1. Отворете документа, съдържащ областите с клетки, които ще бъдат консолидирани.

2. Изберете Данни - Консолидиране, за да отворите диалога Консолидиране.

3. От полето Област с изходни данни изберете областта от клетки, която ще се обединява с други области.

   Ако областта не е наименувана, щракнете в полето след Област с изходни данни. Появява се мигащ курсор за въвеждане на текст. Въведете адреса на първия диапазон с изходни данни или изберете диапазона с мишката.

4. Натиснете Добавяне, за да вмъкнете избрания диапазон в полето Диапазони за консолидиране.

5. Изберете допълнителните области и натискайте Добавяне след всяко избиране.

6. Определете къде искате да се показва резултатът, като изберете целева област в полето Копиране на резултата в.

   Ако областта за резултата не е наименувана, щракнете в полето след Копиране на резултата в и въведете адреса на областта. Можете да изберете областта и с мишката или като поставите курсора в горната й лява клетка.

7. Изберете функция от полето Функция. Функцията определя как ще се свързват стойностите от консолидираните области. По подразбиране се използва функцията „Sum“.

8. Натиснете OK, за да консолидирате областите.

## Допълнителни настройки

Натиснете Повече в диалога Консолидиране, за да се покажат допълнителните настройки:

- Изберете Връзка към изходните данни, за да вмъкнете в целевата област формулите, които генерират резултата, вместо самите резултати. Когато е осъществена връзка към данните, ако се променят каквито и да е стойности от източника, се променя и резултатът при целта.

  Съответните обръщения към клетки в целевата област се вмъкват в последователни редове, които автоматично се подреждат и скриват. Показва се само крайният резултат, основан на избраната функция.

- Под Консолидиране по изберете или Заглавия на редове, или Заглавия на колони, ако клетките от областта – източник на данни не се консолидират съответно по еднаквата позиция на клетката в областта, а вместо това се съгласуват по еднакви заглавия на ред или колона.

  За да консолидирате по заглавия на редове или колони, заглавията трябва да се съдържат в областта – източник.

  Текстът на заглавията трябва да бъде еднакъв, за се намерят правилно съответстващите си редове или колони. Ако заглавието на колоната или реда не съвпада с нито едно съществуващо в областта – цел, то ще бъде добавено като нов ред или колона.

Данните от консолидираните области и областта цел ще бъдат записани при записването на документа. Ако по-късно отворите документ, в който е било извършено консолидиране, тези данни отново ще са налични.

Теми, свързани с показаната

Данни - Консолидиране