Съдържание

# Вмъкване на данни от електронни таблици

- Използвайте клипборда, за да копирате съдържанието на единична клетка. Можете да копирате формула от клетка в клипборда (например, от входния ред или лентата за формули), за да вмъкнете формулата в текста.

- За да копирате област от клетки в текстов документ, изберете областта в листа и вмъкнете клетките в текстовия документ чрез клипборда или с плъзгане и пускане. В текстовия документ ще бъде добавен OLE обект, който можете да редактирате по-нататък.

- Ако плъзнете клетки в нормалния изглед на документ – презентация, те ще бъдат вмъкнати там като OLE обект. Ако плъзнете клетките в изгледа с плана, всяка клетка ще формира ред от плана.

- Когато копирате област от клетки от LibreOffice Calc в клипборда, се копират също графичните обекти, OLE обектите и диаграмите.

- Ако вмъкнете област от клетки с диаграма, диаграмата ще запази връзката си с областта – източник само ако е копирана заедно с тази област.

Теми, свързани с показаната

Вмъкване на таблици

Вмъкване на данни от текстови документи

Копиране на графични обекти в други документи