Съдържание

# Удовлетворяване на условие

Отваря диалогов прозорец, чрез който можете да решите уравнение с едно неизвестно. След успешно решаване ще се отвори диалогов прозорец с резултата. Той ви позволява да поставите резултата и целевата стойност директно в клетките.

За достъп до тази команда...

#### От лентата с менюта:

Изберете Инструменти - Удовлетворяване на условие.

#### От интерфейса с раздели:

Изберете Инструменти - Удовлетворяване на условие.

В менюто Инструменти на раздела Инструменти изберете Удовлетворяване на условие.

#### От лентите с инструменти:

Удовлетворяване на условие

## По подразбиране

Тук можете да зададете променливите във формулата.

### Клетка с формула

В полето „Клетка с формула“ въведете обръщение към клетката, съдържаща формулата. Полето съдържа текущото обръщение към клетка. Щракнете върху друга клетка в листа, за да поставите обръщение към нея в текстовото поле.

### Целева стойност

Задава стойността, която желаете да постигнете като нов резултат.

### Променлива клетка

Задава обръщението към клетката, чиято стойност искате да нагласите, за да получите целения резултат.

### Свиване / Разгръщане

Щракнете върху иконата Свиване, за да смалите диалоговия прозорец до размера на входното поле. Така е по-лесно да маркирате нужното обръщение в листа. При това иконата автоматично се превръща в икона Разгръщане. Щракнете върху нея, за да върнете първоначалния размер на диалоговия прозорец.

Диалоговият прозорец се минимизира автоматично, когато щракнете в листа с мишката. След като отпуснете бутона на мишката, диалоговият прозорец се възстановява и областта на обръщението, дефинирана с мишката, се откроява в документа със синя рамка.

Свиване

Разгръщане