Съдържание

# Радиални диаграми

На първата страница от помощника за диаграма можете да изберете нейния вид.

За достъп до тази команда...

#### От лентата с менюта:

Изберете Вмъкване - Диаграма - Тип диаграма....

#### От интерфейса с раздели:

Изберете Вмъкване - Диаграма - Тип диаграма....

#### От лентите с инструменти:

Вмъкване на диаграма

После изберете Радиална.

## Радиална

В радиалните диаграми стойностите се показват като точки, съединени с линии, в мрежа, която напомня паяжина или дисплей на радар. Те са полезни за изобразяване на многоизмерни наблюдения с произволен брой променливи.

За всеки ред от данни в диаграмата се показва радиус, върху който се обозначават стойностите. Всички стойности се показват с еднакъв мащаб, затова е добре да са от един и същ порядък.

### Само точки

При този подвид се показват само точки, разпределени по радиусите.

Само точки

### Точки и линии

При този подвид се показват точки, разпределени по радиусите, и линии между точките от една и съща колона. Линиите образуват многоъгълник.

Точки и линии

### Само линии

При този подвид се показват само линии между стойностите от една и съща колона. Линиите образуват многоъгълник.

Само линии

### Запълнено

При този подвид се показват точки, разпределени по радиусите, и линии между точките от една и съща колона. Линиите образуват запълнен многоъгълник.

Запълнено

### Наслагване на сериите

Сериите от данни се наслагват и се изобразяват на всеки от радиусите.

Отгоре: стойностите от всяка категория се натрупват една върху друга.

Процент: показва се относителният процентен дял на всяка стойност спрямо общата сума на категорията ѝ.

Теми, свързани с показаната

Избиране вида на диаграмата

Вмъкване на диаграми

Помощник за диаграма - Тип диаграма

Помощник за диаграма - Диапазон с данни

Помощник за диаграма - Серии от данни

Помощник за диаграма - Елементи на диаграмата