Съдържание

# Сричкопренасяне

Вмъква тирета за пренос в думите, които са прекалено дълги да се поберат до края на реда.

LibreOffice претърсва документа и предлага пренасяния, които можете да приемете или отхвърлите. Ако е избран текст, диалогът „Сричкопренасяне“ работи само върху селекцията. В противен случай той действа върху целия документ.

За достъп до тази команда...

Изберете Инструменти - Език - Сричкопренасяне

В лентата Инструменти щракнете върху

Сричкопренасяне

Сричкопренасяне

За автоматично сричкопренасяне в текущия абзац или в избраните абзаци, изберете Форматиране - Абзац и отворете раздела Изливане на текст. Можете също да заложите сричкопренасяне в стил за абзаци. В текст, в който е разрешено автоматично сричкопренасяне, диалоговият прозорец Сричкопренасяне няма да намира думи за пренасяне.

Когато LibreOffice намери дума, изискваща сричкопренасяне, извършете едно от следните действия:

- За да приемете пренасянето на показаната дума, натиснете Пренасяне.

- За да промените сричкопренасянето в показаната дума, щракнете върху стрелката наляво или надясно под думата, а после – върху Пренасяне. Бутоните „наляво“ и „надясно“ са достъпни за думи с няколко позиции за сричкопренасяне.

- За да отхвърлите пренасянето на текущата дума, натиснете Пропускане. Тази дума няма да бъде пренесена.

- За автоматично сричкопренасяне в останалата част от документа натиснете Пренасяне - всичко и отговорете „Да“ на следващия въпрос.

- За да завършите сричкопренасянето, натиснете Close. Вече приложеното сричкопренасяне няма да бъде отменено. Можете да използвате Редактиране - Отмяна, за да отмените цялото пренасяне, извършено докато е бил отворен диалоговият прозорец Сричкопренасяне.

За да изключите абзаци от автоматичното сричкопренасяне, изберете абзаците, отворете менюто Форматиране - Абзац, раздел „Изливане на текст“ и изчистете полето за отметка Автоматично в областта „Сричкопренасяне“.

За да изключите диалоговия прозорец „Сричкопренасяне“ и да пренасяте винаги автоматично, изберете LibreOffice - Preferences Инструменти - Настройки - Езици и локали - Помощ при писане и отметнете полето Сричкопренасяне без запитване.

За да вмъкнете тире за пренасяне ръчно, щракнете върху мястото в думата, където искате да вмъкнете тирето, и натиснете Command Ctrl+тире (-).

За да вмъкнете непрекъсваемо (защитено) тире направо в документа, щракнете в думата, която искате да пренесете, и натиснете Shift+Command Ctrl+тире(-).

За да скриете меките тирета, изберете LibreOffice - Preferences Инструменти - Настройки - LibreOffice Writer - Помощ при форматиране и премахнете отметката от полето Потребителско пренасяне.

## Дума

Показва предложенията за сричкопренасяне на избраната дума.

### Лява / Дясна стрелка

Задайте позицията на тирето. Тази възможност е налична само ако са предложени няколко тирета за пренос.

## Напред

Игнорира предложението за пренос и намира следващата дума за сричкопренасяне.

## Пренасяне

Вмъква тире за пренос в показаната позиция.

## Премахване

Премахва текущата точка за сричкопренасяне от показаната дума.

Теми, свързани с показаната

Сричкопренасяне