Съдържание

# Сложни писмености

Задава настройките за документи със сложни писмености.

За достъп до тази команда...

Изберете LibreOffice - Preferences Инструменти - Настройки - Езици и локали - Общи - Сложни писмености.

Езици със сложни писмености

## Проверка на поредици

В езици като тайския има правила, които забраняват поставянето на определени знаци до други знаци. Ако е включена проверката на поредици (Sequence Input Checking, SIC), LibreOffice няма да разрешава поставянето на два знака един до друг, ако има правило, което забранява това.

### Включена проверка на поредици

Разрешава проверката на поредици при въвеждане на езици, подобни на тайландски.

### Ограничаване

Предотвратява използването и печатането на невалидни комбинации от знаци.

## Управление на курсора

Изберете типа на движението на текстовия курсор и избирането на текст в смесени текстове (посока от ляво на дясно, смесена с посока от дясно на ляво).

### Логическо

Натискането на клавиша „стрелка надясно“ премества текстовия курсор към края на текущия текст. Натискането на клавиша „стрелка наляво“ премества текстовия курсор към началото на текущия текст.

### Визуално

Натискането на клавиша „стрелка надясно“ премества текстовия курсор надясно на екрана. Натискането на клавиша „стрелка наляво“ премества текстовия курсор наляво на екрана.

## Общи настройки

### Числа (само в текст)

Избира типа на числата, използвани в текст, текст в обекти, полета и контроли във всички модули на LibreOffice. Само съдържанието на клетки в LibreOffice Calc не се влияе от тази настройка.

- Арабски: всички числа се показват с арабски цифри (1, 2, 3...). Така е по подразбиране.

- Източноарабски: всички числа се показват с източноарабски цифри (١‎, ٢‎, ٣...).

- От системата: всички числа се показват с арабски или източноарабски цифри в зависимост от настройките в локала на операционната система.

- Контекст: числата се показват с арабски, източноарабски или други цифри според настройките за локал, определени от контекста: околния текст или форма̀та на знаците. Тогава могат да се изобразяват цифри на други езици (амхарски, бирмански, одия и т.н.).

Тази настройка не се записва в документа, а в конфигурацията на LibreOffice.