Съдържание

# Шрифт

Служи за вграждане шрифтовете на документа в текущия файл.

Вграждането на шрифтовете е уместно, ако в документа са използвани редки или поръчкови шрифтове, които не са обичайно налични в други компютри.

За достъп до тази команда...

#### От лентата с менюта:

Изберете раздела Файл - Свойства - Шрифт.

#### От интерфейса с раздели:

Изберете раздела Файл - Свойства - Шрифт.

В менюто Файл на раздела Файл изберете Свойства - Шрифтове.

## Вграждане на шрифтове

### Вграждане на шрифтовете в документа

Отметнете това поле, за да вградите шрифтовете на документа във файла му с цел съвместимост между различни компютри. Вграждат се всички шрифтове, използвани в стилове или пряко форматиране, дори ако съответният стил не е приложен в документа.

### Вграждане в документа само на използваните шрифтове

Отметнете това поле, за да се вградят използваните в документа шрифтове и да се пропуснат неизползваните. Шрифтовете се вграждат само ако са използвани в приложен стил или пряко форматиране.

Документът с вградени шрифтове има по-голям размер на файла, а шрифтовете се използват в компютъра местоназначение за по-добро изобразяване на оформлението на документа.

## Писмености за вграждане

### „Шрифтове за латиница“, „Азиатски шрифтове“ и „Сложни шрифтове“

Отметнете желаните писмености, шрифтовете за които да бъдат вградени в документа.

Лицензите на шрифтовете може да ограничават вграждането им в документи. Шрифтовите файлове съдържат флагове, които указват дали и как те могат да бъдат вграждани във файл с документ. LibreOffice анализира тези флагове и определя дали и как шрифтът може да бъде вграден във файл с документ, а когато отворите документ с вградени шрифтове, тези флагове отново се проверяват, за да се определи дали и как документът може да бъде разглеждан или редактиран.