Съдържание

# Метод ExportAsFixedFormat [VBA]

Метод за експортиране на документ на Calc във формат PDF.

Тази константа, функция или обект се разрешава с оператора Option VBASupport 1, поставен преди изпълнимия програмен код в модула.

Необходима е още работа по правилността и пълнотата на тази страница. Моля, присъединете се към проекта LibreOffice и ни помогнете да попълним липсващата информация. Посетете уебстраницата ни относно създаването на съдържание за помощта.

### Синтаксис:

expression.ExportAsFixedFormat (Type, Filename, Quality, IncludeDocProperties, IgnorePrintAreas, From, To, OpenAfterPublish)

Type: Integer, задължителен. Може да е или 0, или 1. 0 означава PDF – файл във формат Portable Document Format (.pdf), а 1 – XPS документ (.xps).

Форматът за експортиране XPS не се поддържа от LibreOffice.

Filename: String, незадължителен. Името на експортирания файл.

Quality: Integer, незадължителен. Може да бъде 0 или 1. 0 означава стандартно качество, а 1 – минимално.

IncludeDocProperties: Boolean, незадължителен. Задайте True, за да укажете, че свойствата на документа трябва да се включат в експортирания файл, или False, за да се потисне експортирането на свойствата на документа.

IgnorePrintAreas: Boolean, незадължителен. Ако е True, при експортирането се игнорират диапазоните за печат. Ако е False, диапазоните за печат се вземат предвид при експортирането.

From:Integer, незадължителен. Номер на първата страница за експортиране. Ако е пропуснат, експортирането започва в началото.

To: Integer, незадължителен. Номер на последната страница за експортиране. Ако е пропуснат, експортирането завършва с последната страница.

OpenAfterPublish:Boolean, незадължителен. Ако е True, файлът се показва с подходящ визуализатор след експортирането. Ако е False, файлът се експортира, но но не се показва.

### Пример:

            Option VBASupport 1
            Sub ExportAsPDF()
                ActiveSheet.ExportAsFixedFormat _
                Type:=0, _
                Filename:=".\ExportAsPDF.pdf", _
                Quality:=0, _
                IncludeDocProperties:=True, _
                IgnorePrintAreas:=False, _
                OpenAfterPublish:=True
            End Sub

Теми, свързани с показаната

Функции и оператори само във VBA