Съдържание

# Прилагане на автоматично форматиране върху избран диапазон от клетки

Функцията „автоматично форматиране“ служи за бързо прилагане на формат върху избран диапазон от клетки.

## Прилагане на автоформат върху избран диапазон от клетки

1. Изберете диапазона от клетки, върху който трябва да се приложи стилът за автоформат. Диапазонът трябва да съдържа поне 3 колони и 3 реда.

2. Изберете Форматиране - Стилове за автоформатиране, за да отворите диалога „Автоформат“.

3. В списъка Формат изберете стила за автоформатиране, който да бъде приложен.

4. В областта Форматиране изберете кои свойства на стила за автоформатиране да се приложат върху избрания диапазон от клетки.

5. Щракнете върху OK, за да приложите стила за автоформатиране и да затворите диалога.

В случай че цветът на съдържанието на клетките не се промени, уверете се, че е изключен режимът Изглед - Осветяване на стойностите.

## Дефиниране на нов стил за автоформатиране

1. В електронна таблица на Calc форматирайте диапазон от клетки с поне 4 колони и 4 реда, за да послужи като модел за създаването на новия стил за автоформатиране.

2. Изберете диапазона, форматиран в предишната стъпка, и изберете Форматиране - Стилове за автоформатиране.

3. Натиснете Добавяне.

4. В полето Име от диалога Добавяне на автоформат въведете име за новия стил за автоформатиране.

5. Щракнете върху OK, за да затворите диалоговия прозорец.

Новите стилове за автоформатиране, добавени с горните стъпки, могат да се прилагат в произволен файл на LibreOffice Calc. Те не са ограничени до файла, в който са създадени.

Теми, свързани с показаната

Форматиране - Стилове за автоформатиране