Съдържание

# Избиране какво да се отпечата

Можете да изберете да се отпечатат отделни страници, диапазон от страници или селекция от документа.

## Отпечатване на една страница

1. Изберете Файл - Печат, за да отворите диалоговия прозорец Печат.

2. В областта Обхват и копия изберете настройката Страници. Текстовото поле ще показва номера на текущата страница.

3. Въведете номера на страницата, която искате да отпечатате.

4. Полето за мостра отляво ще покаже избраната страница.

## Отпечатване на диапазон от страници

1. Изберете Файл - Печат, за да отворите диалоговия прозорец Печат.

2. В областта Обхват и копия изберете настройката Страници. Текстовото поле ще показва номера на текущата страница.

3. Въведете номерата на страниците за отпечатване.

   - Използвайте - за диапазон от страници. Например с 1-4 се отпечатват всички страници от 1 до 4.

   - Разрешени са и частични диапазони: с -5 се отпечатват всички страници до страница 5 включително; с 10- се отпечатват страниците от 10 до края на документа.

   - Използвайте , или ; за списък от страници. Например с 1,3;7 се отпечатват страници 1, 3 и 7. Интервалите са по желание: 1, 3, 7 също работи.

   - Възможни са и комбинации. Например с 1, 3, 5-10, 15- се отпечатват страници 1, 3, от 5 до 10 и от 15 до края на документа.

4. Полето за мостра отляво ще покаже избраните страници.

## Отпечатване на селекция от текст или графика

1. Изберете съдържанието, което да бъде отпечатано.

2. Изберете Файл - Печат, за да отворите диалоговия прозорец Печат.

3. В областта Обхват и копия изберете настройката Селекция.

4. В полето за мостра ще се покаже избраният материал.