Съдържание

# Инсталиране на вградената помощ

Указанията за инсталиране на вградената помощ зависят от метода на инсталиране на LibreOffice във вашето устройство. За целите на това ръководство ще разгледаме следните два подхода:

1. Инсталиране чрез официалните двоични файлове от страницата за изтегляне на LibreOffice.

2. Инсталиране чрез хранилища на трети страни. Това се отнася главно за операционни системи Linux, които поддържат собствени пакети.

Настоящото ръководство съдържа указания за инсталиране на вградената помощ за пакети, предоставяни от Ubuntu и Fedora. Ако вашият метод на инсталиране не е описан тук, моля, свържете се с отговорниците на пакетите, инсталирани във вашата система.

## Инсталиране от официалната страница за изтегляне

Указанията в този раздела са подходящи, когато LibreOffice е бил инсталиран чрез официалните двоични файлове. Следвайте долните стъпки, за да се сдобиете с инсталационен файл за вградената офлайн помощ:

1. Посетете страницата за изтегляне на LibreOffice.

2. Уверете се, че текущата ви операционна система е избрана в раздела Choose your operating system.

3. Щракнете върху връзката Help for offline use и запишете двоичния файл в устройството си.

Преди да щракнете върху Help for offline use се уверете, че е избран желаният език. Щракнете върху need another language, ако е необходим друг език.

### Windows

Отворете местоположението, в което е изтеглен двоичният .msi файл и стартирайте инсталатора. Следвайте указанията на инсталатора.

### MacOS

Отворете местоположението, в което е изтеглен двоичният .dmg файл и стартирайте инсталатора. След като се покаже инсталационният прозорец, плъзнете и пуснете иконата на LibreOffice върху иконата Applications („Приложения“).

### Инсталатор DEB

Инсталаторът с разширение .deb е предназначен за дистрибуции на Linux, базирани на Ubuntu, и е наличен като компресиран файл с разширение .tar.gz.

Изтеглете .tar.gz файла в устройството си и го декомпресирайте. .deb файлът ще бъде в папка с име DEBS.

Отворете приложението Terminal, използвайте командата cd, за да преминете в папката, където се намира .deb файлът, и стартирайте следната команда:

$ sudo dpkg -i libobasis7.6-en-us-help_7.6.4.1-1_amd64.deb

Името на изтегления файл съдържа номера на версията, затова действителното файлово име може да се различава от горния пример.

### Инсталатор RPM

Инсталаторът с разширение .rpm е предназначен за дистрибуции на Linux, базирани на Red Hat, и е наличен като компресиран файл с разширение .tar.gz.

Изтеглете .tar.gz файла в устройството си и го декомпресирайте. .rpm файлът ще бъде в папка с име RPMS.

Отворете приложението Terminal, използвайте командата cd, за да преминете в папката, където се намира .rpm файлът, и стартирайте следната команда:

$ sudo rpm -i libobasis7.6-en-US-help-7.6.4.1-1.x86_64.rpm

След инсталирането рестартирайте LibreOffice, за да можете да използвате вградената помощ.

## Инсталиране от хранилища на трети страни

Дистрибуциите на Linux обикновено предлагат свои собствени пакети с LibreOffice, така че методът за инсталиране на вградената помощ ще бъде различен за всяка дистрибуция.

Следват инструкции за инсталиране на пакетите с помощ, предоставяни от Ubuntu и Fedora.

### Дистрибуции, базирани на Ubuntu

Отворете приложението Terminal и стартирайте следната команда (долният пример инсталира вградената помощ за локал en_US):

$ sudo apt install libreoffice-help-en-us

### Fedora

Отворете приложението Terminal и стартирайте следната команда (долният пример инсталира вградената помощ за локал en_US):

$ sudo dnf install libreoffice-langpack-en

### Пакети на Snap

Пакетът с LibreOffice за Snap се предоставя с предварително инсталирана вградена помощ на различни езици.

Теми, свързани с показаната

Прозорецът „Помощ за LibreOffice“