Съдържание

# Дефиниране на елементи от указател или таблица на съдържанието

## За да дефинирате елементи от указател

1. Щракнете върху дума или изберете в документа думите, които желаете да включите като елемент от указателя.

2. Изберете Вмъкване - Съдържание и указател - Елемент от указател и направете някое от следните неща:

- За да промените текста, който се вижда в указателя, въведете желания текст в полето Запис. Въведеният тук текст не замества избрания текст в документа.

- За да добавите елементи от указател за всички други срещания на избрания текст в документа, изберете Прилагане върху всички други срещания.

- За да добавите записи в указател по избор, щракнете върху иконата Нов потребителски указател, въведете името на указателя и натиснете OK.

## За да дефинирате елементи от таблица на съдържанието

Най-добрият начин да генерирате таблица на съдържанието, е да приложите дефинираните предварително стилове на абзац „Заглавие N“, например „Заглавие 1“, върху абзаците, които искате да включите в таблицата на съдържанието.

### За да използвате абзацен стил по избор за включване в таблицата на съдържанието

1. Изберете Инструменти - Номерация на заглавия и щракнете върху раздела Номерация.

2. Изберете абзацния стил, който желаете да включите в таблицата на съдържанието, в полето Стил на абзаца.

3. В списъка Ниво щракнете върху нивото за стила на абзац.

4. Натиснете бутона OK. Сега можете да приложите стила върху заглавията в документа, като по този начин ги включите в таблицата на съдържанието.

LibreOffice създава елементите в таблицата на съдържанието според нивото в плана на стила на абзац и съдържанието на абзаца. Ако абзацът е празен, той няма да бъде включен в съдържанието. За да наложите включването на празен абзац, ръчно добавете в него обикновен или твърд интервал. Интервалите, добавени в текстовото поле След на раздела „Номерация“ в диалога „Номерация на заглавия“, не работят за тази цел, понеже те са част от номерацията на абзаците, а не от съдържанието им.

Теми, свързани с показаната

Създаване на таблица на съдържанието

Обновяване, редактиране и изтриване на указатели и таблици на съдържанието

Форматиране на указател или таблица на съдържанието

Редактиране или изтриване на елементи от указателите

Създаване на азбучни указатели

Потребителски указатели

Създаване на библиография

Указатели, обхващащи няколко документа