Съдържание

# Използване на теми за документи

Понятието тема означава съчетание от настройки за цвят, шрифт и формат. Имената на настройките за цвят, шрифт и формат са твърдо зададени в документа. Когато се превключи темата на документа, елементите, съдържащи тези фиксирани имена, сменят цветовете, шрифтовете и форматите си според новата тема.

## За да приложите тема върху документа

1. Изберете Форматиране - Теми.

2. Щракнете двукратно върху желаната тема или я изберете и щракнете върху OK.

Всички елементи от документа със зададено фиксирано име на атрибут от темата ще приемат атрибута от новата тема. Например заглавие със зададен цвят на шрифта „Тъмен 2“ ще приеме цвета, съответстващ на „Тъмен 2“ в новата тема.

## За да добавите нова тема

1. Изберете Форматиране - Тема и щракнете върху Добавяне.

2. Въведете име за новата тема в текстовото поле Име.

3. В областта за цветове изберете главния цвят за всяко от 12-те фиксирани имена на цветове в темата. LibreOffice създава в темата 5 допълнителни цвята, изчислени от главния цвят. Изчисленията за цветовите варианти също са твърдо фиксирани в темата и не можете да ги промените – можете да променяте само главния цвят.

4. Щракнете върху OK, за да затворите диалога за цветове.

5. Щракнете върху OK или щракнете двукратно върху темата, за да я приложите върху документа.

## За да използвате тема за документи

1. Форматирайте документа, използвайки фиксираните имена на атрибути от темата, като цветове, шрифтове и други настройки за форматиране.

2. Приложете темата върху документа.

Теми, свързани с показаната

Теми

Цветове от темата на документа