Съдържание

# Създаване на списъци с номера или водачи, докато въвеждате

LibreOffice може автоматично да добавя номера или водещи знаци, докато въвеждате.

## За да разрешите автоматичното добавяне на номера и водачи

1. Изберете Инструменти - Автокорекция - Настройки на автокорекция, изберете раздела Настройки, след което отметнете полето „Списъци с номера и водачи“.

2. Изберете Инструменти - Автокорекция и се уверете, че позицията При въвеждане е отметната.

Настройката за автоматично номериране се прилага само върху абзаци, форматирани със стиловете на абзац „Подразбиран стил на абзац“, „Основен текст“ или „Основен текст с отстъп“.

## За да създадете списък с номера или водачи, докато въвеждате

1. Въведете 1., i. или I., за да започнете номериран списък. Въведете * или -, за да започнете списък с водещи знаци. Освен това можете да въведете дясна скоба вместо точка, например 1) или i).

2. Въведете интервал, наберете текста и натиснете Enter. Новият абзац автоматично получава следващия номер или знак - водач.

3. Натиснете Enter отново, за да завършите списъка.

Можете да започнете номериран лист с произволен номер.

## Промяна на нивото в списъка на абзац от списък

- За да понижите с едно йерархично ниво абзац от списък с номера или водещи символи, щракнете в началото на абзаца и натиснете Tab.

- За да повишите с едно йерархично ниво абзац от списък с номера или водещи символи, щракнете в началото на абзаца и натиснете Shift+Tab.

- За да вмъкнете знак за табулация между номера или водещия символ и текста на абзаца за всички абазци на дадено ниво от списък, използвайте настройката След номера следва в раздела Позиция на диалога Водачи и номерация. За отделни абзаци от списък можете да копирате знак за табулация и да го поставите в началото на абзаца.

Теми, свързани с показаната

Номериране и стилове на абзац

Форматиране - Водачи и номерация