Съдържание

# Потребителски кантове в клетки

Можете да прилагате различни видове линии върху избрани клетки.

1. Изберете клетка или блок от клетки.

2. Изберете Форматиране - Клетки.

3. В диалоговия прозорец изберете раздела Кантове.

4. Изберете желаните настройки за кантове и натиснете „ОK“.

Чрез настройките в областта Подреждане на линиите можете да приложите няколко стила за кантове.

## Избрани клетки

В зависимост от избраните клетки тази област изглежда по различен начин.

Селекция | Област за подреждане на линиите
--- | ---
Една клетка |
Клетки в колона |
Клетки в ред |
Блок от 2x2 или повече клетки |

## Подразбирани настройки

Щракнете върху някоя от иконите По подразбиране, за да зададете или нулирате няколко канта наведнъж.

- Тънките сиви линии в иконата показват кантовете, които ще бъдат нулирани или изчистени.

- Тъмните линии в иконата показват кантовете, които ще бъдат начертани с избрания стил и цвят.

- Дебелите сиви линии в иконата показват кантовете, които няма да бъдат променени.

### Примери

Изберете блок от около 8x8 клетки, след това изберете Форматиране - Клетки - Кантове.

- За да изчистите всички линии, щракнете върху лявата икона. Ще бъдат премахнати всички външни кантове и всички вътрешни и диагонални линии.

- Щракнете върху втората икона, за да зададете външни кантове и да премахнете останалите линии.

- Щракнете върху най-дясната икона, за да зададете външни кантове. Вътрешните линии няма да се променят, с изключение на диагоналните, които ще бъдат премахнати.

Можете да продължите, за да видите кои линии изтрива или добавя всяка от иконите.

## Потребителски настройки

В областта Потребителски можете да щракнете, за да зададете или премахнете отделна линия. Мострата показва линиите в три различни състояния.

Многократното щракване върху ръб или ъгъл превключва между трите състояния.

Типове линии | Изображение | Значение
--- | --- | ---
Черна линия |  | Черна линия означава задаване на съответната линия в избраните клетки. Когато сте избрали ширина 0,05 пкт, линията се показва с пунктир. При избран стил с двойна линия се показва двойна линия.
Сива линия |  | Сива линия се показва, когато съответната линия в избраните клетки няма да се промени. В съответната позиция няма да бъде зададена или премахната линия.
Бяла линия |  | Бяла линия се показва, когато съответните линии на избраните клетки ще бъдат изтрити.

### Примери

Изберете една клетка, след това изберете Форматиране - Клетки - Кантове.

Щракнете върху долния ръб, за да зададете много тънка линия за долния кант. Всички останали линии ще бъдат изтрити от клетката.

Изберете стил с по-голяма дебелина на линията и щракнете върху долния ръб. Така ще зададете по-дебела линия като долен кант.

Щракнете върху втората от иконите По подразбиране от ляво надясно, за да зададете всичките четири канта. После щракнете неколкократно върху долния ръб, докато се покаже бяла линия. Така ще изтриете долната линия.

Можете да комбинирате няколко видове и стилове на линия. Последното изображение показва как да поставите дебели външни кантове (дебели черни линии), без да промените линиите по диагонал в клетката (сиви линии).

## Съседни клетки

Тази настройка става достъпна при форматиране на диапазон от клетки, които вече имат кантове, ако новият формат, дефиниран за диапазона, включва премахване на външните кантове.

По подразбиране настройката Премахване на канта е изключена и кантовете по краищата на избрания диапазон се оставят непроменени. Отметнете тази настройка, ако кантовете по края на селекцията трябва да се премахнат.

Ако се избере готовата настройка Без рамки, настройката Премахване на канта се активира.

Теми, свързани с показаната

Задаване на кантове за страници

Задаване на кантове за абзаци