Съдържание

# Преобразуване в триизмерно тяло

Преобразува избрания обект в триизмерен.

За достъп до тази команда...

Изберете Фигура - Преобразуване - В триизмерен обект (само в LibreOffice Draw).

Отворете контекстното меню на избрания обект и изберете Преобразуване - В триизмерен обект

Избраният обект първо се превръща в контур, а след това – в триизмерно тяло.

Ако изберете два или повече обекта и ги преобразувате в триизмерни, резултатът е триизмерна група, която се държи като един обект. Можете да редактирате отделните обекти от групата, като изберете Фигура - Групиране - Влизане в група Форматиране - Групиране - Влизане в група. Когато приключите, изберете Фигура - Групиране - Излизане от група Форматиране - Групиране - Излизане от група.

Преобразуването на група от обекти в триизмерни не променя реда на изобразяване на отделните обекти.

За да влезете бързо в група, натиснете F3, а за да я напуснете – Command Ctrl+F3.

Растерните изображения и векторните графики също могат да се превръщат в триизмерни обекти. При преобразуването LibreOffice обработва растерните изображения като правоъгълници, а векторните графики – като групи от многоъгълници.

Могат да се преобразуват дори графични обекти, съдържащи текст.

Ако желаете, можете да приложите триизмерен ефект върху преобразувания обект.