Съдържание

# Сигурност

Задава настройките за пароли на текущия документ.

За достъп до тази команда...

Изберете раздела Файл - Свойства - Сигурност.

### Отваряне само за четене

Ако отметнете това, документът ще може да се отваря единствено за четене.

Тази настройка за споделяне на файлове защитава документа от случайни промени. Все пак е възможно да се редактира копие на документа и то да се запази със същото име като оригинала.

### Следене на промените

Отметнете, за да разрешите регистрирането на промени. Настройката е същата като Редактиране - Следене на промените - Регистриране.

За да защитите с парола състоянието на следенето, щракнете върху Защитаване и въведете парола. Други, използващи този документ, могат да внасят свои промени, но не могат да изключат следенето на промените, без да знаят паролата.

### Защитаване/премахване на защитата

Защитава с парола състоянието на следенето на промени. Ако за текущия документ проследяването на промени е защитено, бутонът е озаглавен Премахване на защитата. За да изключите защитата, щракнете върху Премахване на защитата и въведете правилната парола.