Съдържание

# Вмъкване на непрекъсваеми интервали, малки тирета и меки тирета за пренасяне

## Непрекъсваеми интервали

За да предотвратите разделянето на две думи в края на реда, задръжте клавиша Command Ctrl, докато въвеждате интервала между тях.

В Calc не можете да вмъквате непрекъсваеми интервали.

## Непрекъсваемо малко тире

Пример за непрекъсваемо тире е име на компания от рода на A-Z. Очевидно, не е желателно A- да остане в края на някой ред, а Z да бъде в началото на следващия ред. За да решите този проблем, натиснете Shift+Command Ctrl+минус. С други думи, задръжте клавишите Shift и Command Ctrl и натиснете клавиша минус.

## Замяна на дефиси (малки тирета) с тирета

За да въвеждате дълги тирета, в Инструменти - Автокорекция - Настройки на автокорекция - Настройки намерете настройката Замяна на тиретата. Тя предизвиква замяна на едно или две малки тирета със средно или дълго тире при определени условия (вижте Настройки на автокорекция).

За още възможности за замяна вижте таблицата в Инструменти - Автокорекция - Настройки на автокорекция- Замяна. Тук освен другото можете да зададете автоматична замяна на съкращение с тире, включително с друг шрифт.

## Меко тире за пренос

За да помогнете на автоматичното сричкопренасяне, като сами въведете меко тире за пренос в дадена дума, използвайте клавишите Command Ctrl+минус. Думата ще бъде разделена в съответната позиция, когато попадне в края на реда, дори ако автоматичното сричкопренасяне за абзаца е изключено.

Теми, свързани с показаната

Специални знаци

Форматиращ знак