Съдържание

# Филтриране на области от клетки

Имате на разположение няколко възможности за филтриране на области от клетки в електронни таблици. Стандартният филтър работи на базата на зададените от вас настройки. Автофилтърът филтрира данните по определена стойност или низ. Разширеният филтър използва критерии от зададени клетки.

## За да приложите стандартен филтър върху област от клетки

1. Щракнете в областта от клетки.

2. Изберете Данни - Още филтри - Стандартен филтър.

3. В диалога Стандартен филтър определете желаните настройки за филтриране.

4. Натиснете OK.

   Показват се записите, които съответстват на настройките на филтъра.

## За да приложите автофилтър върху избрана област от клетки

1. Щракнете в диапазон от клетки или диапазон за база от данни.

   Ако искате да приложите няколко автофилтъра в един лист, трябва първо да дефинирате диапазони за база от данни и след това да приложите автофилтрите върху тези диапазони.

2. Изберете Данни - Автофилтър.

   В заглавието на всяка от колоните в диапазона за база от данни се показва бутонче със стрелка.

3. Натиснете бутона със стрелка в колоната, съдържаща стойността или низа, който искате да използвате като критерий за филтриране.

4. Изберете стойността или низа, който желаете да използвате като критерий за филтриране.

   Показват се записите, съответстващи на избрания критерий.

## За да премахнете филтър от област от клетки

1. Щракнете във филтрираната област от клетки.

2. Изберете Данни - Филтър - Нулиране на филтъра.

Теми, свързани с показаната

Дефиниране на диапазон за база от данни

Сортиране на данни

Копиране само на видимите клетки

Прилагане на разширени филтри

Уикистраница относно дефинирането на диапазони с данни (на английски език)