Съдържание

# Редактиране на обобщени таблици

Щракнете върху някой от бутоните в обобщената таблица и задръжте натиснат бутона на мишката. До показалеца на мишката ще се появи специален символ.

Чрез плъзгане на бутона на друга позиция в същия ред можете да промените подредбата на колоните. Като плъзнете бутона до левия ръб на таблицата в областта със заглавия на редове, можете да превърнете колона в ред.

В диалога „Обобщена таблица“ можете да плъзнете бутон до областта Филтри, за да създадете бутон и списъчно поле в горната част на генерираната обобщена таблица. Списъчното поле служи за филтриране на обобщената таблица по съдържанието на избрания елемент. Можете да използвате плъзгане и пускане в обобщената таблица, за да филтрирате с други полета за страница.

За да изтриете бутон от таблицата, просто го плъзнете извън обобщената таблица. Отпуснете бутона на мишката, когато показалецът ѝ в листа се превърне в икона „не е позволено“. Бутонът ще бъде изтрит.

За да редактирате обобщената таблица, щракнете върху клетка от нея и отворете контекстното меню. Там ще видите командата Свойства, която показва диалога Оформление на обобщена таблица за текущата обобщена таблица.

В обобщена таблица можете да пренареждате полетата с данни чрез плъзгане и пускане или чрез командите за изрязване и поставяне.

В обобщените таблици можете да присвоявате екранни имена по избор на полета, елементи от полета, междинни суми (с някои ограничения) и крайни суми. За да присвоите екранно име по избор, просто го въведете върху оригиналното.

Теми, свързани с показаната

Обобщена таблица

Създаване на обобщени таблици

Филтриране на обобщени таблици

Обновяване на обобщени таблици

Форматиране на обобщени таблици

Групиране на обобщени таблици

Избор на диапазони за извеждане на обобщена таблица

Изтриване на обобщени таблици

Обобщена диаграма