Съдържание

# Форматиране на указател или таблица на съдържанието

В диалоговия прозорец Вмъкване на указател можете да прилагате различни абзацни стилове, да приписвате хипервръзки на елементите, да променяте оформлението на указателя и да променяте фоновия му цвят.

## За да приложите различен абзацен стил върху ниво от указателя

1. Щракнете с десния бутон в указателя или таблицата на съдържанието, после изберете Редактиране на указателя.

2. Изберете раздела Стилове.

3. Щракнете върху ниво от указателя в списъка Нива.

4. Щракнете върху стила, който желаете да приложите, в списъка Стилове за абзаци.

5. Щракнете върху бутона за приписване <.

6. Натиснете бутона OK.

## За да припишете хипервръзки на елементите от таблица на съдържанието

Можете да приписвате препратки - хипервръзки на елементите от таблица на съдържанието.

1. Щракнете с десния бутон в таблицата на съдържанието, после изберете Редактиране на указателя.

2. Изберете раздела Записи.

3. В списъка Ниво щракнете върху нивото от указателя, за което искате да присвоявате хипервръзки.

4. В областта Структура щракнете в полето пред Е#, после щракнете върху Хипервръзка.

5. Щракнете в полето след Е и натиснете бутона Хипервръзка.

6. Повторете за всяко ниво от указателя, за което трябва да има хипервръзка, или щракнете върху бутона Всички, за да приложите форматирането върху всички нива.

Теми, свързани с показаната

Създаване на таблица на съдържанието

Дефиниране на елементи от указател или таблица на съдържанието

Обновяване, редактиране и изтриване на указатели и таблици на съдържанието

Редактиране или изтриване на елементи от указателите

Създаване на азбучни указатели

Потребителски указатели

Създаване на библиография

Указатели, обхващащи няколко документа