Съдържание

# Работа със слоеве

В рисунките на LibreOffice Draw се поддържат слоеве.

## Избиране на слой

За да изберете слой, щракнете върху етикета с името му в долната част на работната площ.

За да редактирате свойствата на слой, щракнете двукратно върху етикета с името му.

## Скриване на слоеве

1. Изберете слой, после изберете Форматиране - Слой.

2. В областта Свойства изчистете отметката от полето Видим.

3. Натиснете OK.

Текстът в етикета с името на слоя ще стане син.

Можете да направите слой видим или невидим, като щракнете върху етикета с името му със задържан клавиш Shift.

## Показване на скрити слоеве

1. Изберете скрит слой, после изберете Форматиране - Слой.

2. В областта Свойства отметнете полето Видим.

3. Натиснете OK.

## Заключване на слоеве

1. Изберете слой, после изберете Форматиране - Слой.

2. В областта Свойства отметнете полето Заключен.

3. Натиснете OK.

Обектите в заключен слой не могат да бъдат редактирани.

## Отключване на слоеве

1. Изберете заключен слой, после изберете Форматиране - Слой.

2. В областта Свойства изчистете отметката от полето Заключен.

3. Натиснете OK.

Теми, свързани с показаната

Вмъкване или промяна на слой

Относно слоевете

Преместване на обекти в друг слой